Andreas Birnbacher (2010)
**Andreas Birnbacher** (sündinud 11. septembril 1981 Prien am Chiemsees) on Saksamaa laskesuusataja.

Birnbacher on võitnud juunioride maailmameistrivõistlustel kokku 7 medalit: neli kulda, kaks hõbedat ja ühe pronksi. 2000. aastal Hochfilzenis sai ta kuldmedali 4x7,5 teatesõidus, hõbemedalid 15 km eraldistardiga sõidus ja 10 km sprindis ning pronksmedali 12,5 km jälitussõidus. 2011. aastal Hantõ-Mansiiskis tuli ta kolmekordseks juunioride maailmameistriks: oli esimene sprindis ja jälitussõidus ning kuulus kuldmedali võitnud Saksamaa teatesõidu meeskonda. 2002. aastal Kontiolahtis tuli ta Euroopa meistriks teatesõidus. 

2004. aasta laskesuusatamise maailmameistrivõistlustel Oberhofis jäi Birnbacher parimaks kohaks 20 km eraldistardiga sõidus saadud 14. koht. 2007. aasta MM-il Anterselvas võitis ta 15 km ühisstardiga sõidus hõbemedali. 2008. aasta MM-il Östersundis tuli ta maailmameistriks segateatesõidus ja sai pronksmedali 3x7,5 km teatesõidus. Individuaalselt jäi tema parimaks tulemuseks 10 km sprindis saadud 8. koht.

2010. aasta taliolümpiamängudel Vancouveris oli Birnbacher 20 km eraldistardiga sõidus kaheteistkümnes, 12,5 km jälitussõidus kolmeteistkümnes, 15 km ühisstardiga sõidus viieteistkümnes ja 10 km sprindis kahekümne kolmas. 2011. aasta MM-il Hantõ-Mansiiskis sai ta sprindis 6. koha, jälitussõidus 5. koha ja 20 km eraldistardiga sõidus 8. koha. 2012. aasta MM-il Ruhpoldingis võitis ta pronksmedali 4×7,5 km teatesõidus ja segateatesõidus. 2013. aasta MM-il Nové Městos võitis ta pronksmedali 4×7,5 km teatesõidus. 2014. aasta taliolümpiamängudel Sotšis osales ta vaid 20 km individuaaldistantsil, kus sai 22. koha.

Birnbacher osales esimest korda maailma karikasarjas 18. jaanuaril 2001 Anterselvas 10 km sprindis ja sai 109 startinu seas 49. koha. Poodiumile jõudis ta esimest korda 18. veebruaril 2005 Pokljukas 12,5 km jälitussõidus, kus oli kolmas. Esimese MK-etapi võidu sai Birnbacher Oslos 17. märtsil 2011 sprindis.

Saavutused
----------

### Maailmameistrivõistlustel

* 2007 Itaalia Anterselvas
	+ Hõbe hõbemedal 15 km ühisstardiga sõidus
* 2008 Rootsi Östersundis
	+ Kuld **maailmameister** segateatesõidus
	+ Pronks pronksmedal 4×7,5 km teatesõidus
* 2012 Saksamaa Ruhpoldingis
	+ Pronks pronksmedal 4×7,5 km teatesõidus
	+ Pronks pronksmedal segateatesõidus
* 2013 Tšehhi Nové Městos
	+ Pronks pronksmedal 4×7,5 km teatesõidus

### Euroopa meistrivõistlustel

* 2002 Soome Kontiolahtis
	+ Kuld **Euroopa meister** 4x7,5 km teatesõidus

### Juunioride maailmameistrivõistlustel

* 2000 Austria Hochfilzenis
	+ Kuld **juunioride maailmameister** 4x7,5 km teatesõidus
	+ Hõbe hõbemedal 10 km sprindis
	+ Hõbe hõbemedal 15 km eraldistardiga sõidus
	+ Pronks pronksmedal 12,5 km jälitussõit
* 2001 Venemaa Hantõ-Mansiiskis
	+ Kuld **juunioride maailmameister** 10 km sprindis
	+ Kuld **juunioride maailmameister** 12,5 km jälitussõidus
	+ Kuld **juunioride maailmameister** 4x7,5 km teatesõidus

### Maailma karikasarjas

Andreas Birnbacher on osalenud (seisuga 23. jaanuar 2012) 166 MK-etapil ja jõudnud esikolmikusse 8 korral, neist 4 etappi on ta võitnud.

#### Maailma karikasarja etapivõidud

| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| **1.** | 2011 | 15. märts | Oslo |  Norra | 10 km sprint |
| **2.** | 2011 | 17. detsember | Hochfilzen |  Austria | 12,5 km jälitussõit |
| **3.** | 2012 | 8. jaanuar | Oberhof |  Saksamaa | 15 km ühisstart |
| **4.** | 2012 | 21. jaanuar | Anterselva |  Itaalia | 15 km ühisstart |

Välislingid
-----------

* Andreas Birnbacheri koduleht
* Andreas Birnbacher IBU kodulehel (inglise)